EkBass/fiwiki-20250220-pages-articles huggingface dataset:
Myötäpäivä

Myötäpäivä on suunta, johon aurinko näyttää liikkuvan taivaan yli pohjoisella pallonpuoliskolla: se nousee idästä ja kiertää päivän aikana etelän kautta länteen. Myötäpäivän vastakohta on vastapäivä. Eteläisellä pallonpuoliskolla aurinko kiertää vastapäivään. Todellisuudessa Maapallo pyörii vastapäivään (pohjoisnavan kohdalta katsottuna) ja aurinko pysyy paikallaan suhteessa maapallon pyörimiseen. Voidaan myös määritellä, että kiertävä liike suuntautuu myötäpäivään, jos keskus, jota kierretään, on liikesuuntaan nähden oikealla puolella. Helpommin myötäpäivän suunta on todettavissa vertaamalla liikettä kellon viisareihin. Niiden normaalipyörintäsuunta on myötäpäivä. Myötäpäivä on hankala käsite, koska se riippuu mistä päin jotakin katsotaan: kello pyörii myötäpäivään kun sitä katsotaan edestä päin, mutta takaa päin katsottuna (jos kello olisi läpinäkyvä) nähtäisiin että kello pyörii vastapäivään. Sama pätee myös polkupyörän renkaissa: katsojasta riippuu se, pyöriikö pyörän rengas myötäpäivään vai vastapäivään. ==Eri alojen käytäntöjä== Kun ilmansuuntia ilmoitetaan numeerisesti esimerkiksi merenkulussa, ne lasketaan tavallisesti myötäpäivään niin, että pohjoinen on 0°, itä 90°, etelä 180° ja länsi 270°. Matematiikassa, erityisesti kompleksilukujen yhteydessä positiivisena kiertosuuntana pidetään yleensä vastapäivää ja nollakohtana positiivista x-akselia, joka osoittaa oikealle. Tavallinen niin sanottu oikeakätinen ruuvi kierretään kiinni myötäpäivään ja avataan vastapäivään. Vasenkätisten ruuvien kierre on päinvastainen. Luokka:Geometria fr:Sens trigonométrique ja:時計回り pl:Lewoskrętność
Psykopompos

Psykopompos (kreik. ψυχοπομπός ’sielujen opas’) tarkoittaa useissa uskonnoissa erityistä henkistä olentoa, joka ohjaa vainajaa tuonpuoleiseen. Psykopomposten tehtävänä ei ole tuomita kuollutta vaan ainoastaan turvata matka. Psykopompokset on usein samastettu hevosiin, korppeihin, koiriin, variksiin, pöllöihin, varpusiin, hirviin ja delfiineihin. Jungilaisessa psykologiassa psykopompos on välittäjä tietoisuuden ja alitajunnan välillä. Unissa se voidaan nähdä viisaana miehenä (tai naisena) tai toisinaan auttavan eläimen hahmossa. Joissakin kulttuureissa šamaani hoitaa psykopompoksen tehtävää. Eri uskonnoissa psykopompoksia ovat olleet esimerkiksi Epona, Horus, Neith, Kharon, Morfeus, Hermes, Thanatos, Turms, Agni, Azrael, Gabriel, Baldur, Mithra, Odin ja enkelit sekä valkyyriat. == Lähteet == ==Katso myös== * Kuolema * Sielulintu ===Kirjallisuutta=== *Mircea Eliade, "Shamanism", 1964, Chapters 6 and 7, "Magical Cures: the Shaman as Psychopomp". Luokka:Jumalat, henget ja taruolennot Luokka:Myyttiset arkkityypit
Jaakko Kivirinta

Lahja Jaakko Kivirinta (sukunimi vuoteen 1907 Mattson; 21. huhtikuuta 1886, Alavus - 29\. marraskuuta 1962, Helsinki) oli eteläpohjalaisia murrejuttuja ja -runoja kirjoittanut kirjailija. Kivirinta oli valtion rautateiden palveluksessa eri rautatieasemilla ja maaliskuusta 1936 alkaen hän toimi I luokan pakkamestarina Jyväskylän rautatieasemalla. Hänellä oli myös rautatieläisten piirissä luottamustehtäviä. Henkilötietoja. 50-vuotiaita, Uusi Suomi, 21.04.1936, nro 107, s. 2, Kansalliskirjaston digitaaliset aineistot == Teoksia == * Sätiprätiä : murrerunoja Etelä-Pohjanmaalta. Karisto 1928 * Matti ja Mari on nätti pari : ja muita murrejuttuja Etelä-Pohjanmaalta. Karisto 1929 * Makoosta ja muikiaa : uusia murrejuttuja Etelä-Pohjanmaalta. Kirja, Helsinki 1931 * Tervyysiä Pohojammaalta : eteläpohojalaasia murrerunoja. Karisto 1963 == Lähteet == * Suomen kirjailijat tietokanta == Viitteet== Luokka:Suomalaiset murrekirjailijat Luokka:Vuonna 1886 syntyneet Luokka:Vuonna 1962 kuolleet
Brian Johnson (pituushyppääjä)

Brian Johnson (s. 5. maaliskuuta 1980 Iowa, Louisiana) on yhdysvaltalainen pituushyppääjä. Johnson voitti vuonna 2003 sisäratojen NCAA-mestaruuden pituushypyssä. Seuraavana vuonna hän karsiutui Budapestin sisäratojen MM- kisoissa tuloksella 765. Vuonna 2005 Johnson voitti Yhdysvaltain sisäratojen mestaruuden ja karsiutui Helsingin MM-kisoissa tuloksella 791. Seuraavana vuonna hän voitti Yhdysvaltain sisäratojen mestaruuden ja hyppäsi Moskovan sisäratojen MM-kisoissa seitsemänneksi. Samana vuonna hän voitti ulkoradoilla Yhdysvaltain-mestaruuden ja sijoittui yleisurheilun maailmancupissa kuudenneksi. Johnson oli IAAF:n yleisurheilufinaalissa 2007 toinen tuloksella 816. Hän karsiutui Pekingin olympialaisissa 2008 ja sijoittui yhdeksänneksi Berliinin MM-kilpailuissa 2009. == Ennätykset == * 100 metrin juoksu: 10,24 (2002) * 200 metrin juoksu: 20,65 (2003) * Pituushyppy: 833 (2005) == Lähteet == Luokka:Yhdysvaltalaiset pituushyppääjät Luokka:Vuonna 1980 syntyneet Luokka:Elävät henkilöt
Aleksei Širov

Aleksei Dmitrijevitš Širov (, , s. 4. heinäkuuta 1972 Riika, Latvian SNT, Neuvostoliitto) on shakin suurmestari. Hän on myös tunnustettu shakkikirjailija. Hän edustaa nykyisin Espanjaa, mutta asuu Latviassa. Širovista tuli alle 16-vuotiaiden maailmanmestari 1988 ja hän saavutti suurmestarin arvon 1992. Širov on voittanut useita korkeatasoisia kansainvälisiä turnauksia: Bielissä 1991, Madridissa 1997 (jaettu ensimmäinen sija Veselin Topalovin kanssa), Ter Apelissa 1997, Monte Carlossa 1998, Méridassa 2000 ja kaksi kertaa Paul Keresin muistoturnauksen Tallinnassa 2004 ja 2005. Vuonna 2009 Širov voitti superturnauksen Sofiassa. Vuonna 1998 Širovin vahvuusluku nousi maailman neljänneksi. Vahvuuslukunsa perusteella hän sai kutsun pelata Vladimir Kramnikia vastaan kymmenen pelin ottelun, jonka tarkoitus oli valita haastaja maailmanmestari Garri Kasparoville. Širov voitti ottelun häviämättä peliäkään ja voittaen kaksi peliä. Ottelu Kasparovia vastaan ei kuitenkaan toteutunut, koska riittävää rahoitusta ei löytynyt. Kun Kasparov pelasi sen sijaan Kramnikia vastaan Lontoossa 2000, Širov väitti, että ottelu on epäkelpo ja että ainoastaan hän olisi oikeutettu haastaja. Tapauksen aiheuttaman eripuran vuoksi Širov ja Kasparov eivät kohdatessaan shakkilaudan ääressä kätelleet toisiaan neljään vuoteen. Vuonna 2000 Širov pääsi FIDE:n maailmanmestaruusturnauksen finaaliin, häviten Viswanathan Anandille. Marras-joulukuussa 2007 Širov pääsi FIDE:n maailman cupin finaaliin, mutta hävisi sen 2½–1½ Gata Kamskille. Širov on tunnettu hyökkäävästä tyylistään ja terävien asemien etsimisestä, minkä vuoksi häntä on verrattu maanmieheensä, entiseen maailmanmestari Mihail Taliin. ==Lähteet== == Aiheesta muualla == * * Luokka:Shakin suurmestarit Luokka:Shakkikirjailijat Luokka:Espanjalaiset shakinpelaajat Luokka:Vuonna 1972 syntyneet Luokka:Elävät henkilöt
UPIC

UPIC (Unité Polyagogique Informatique du CEMAMu) on Iannis Xenakisin suunnittelema laite, joka muuttaa piirustuslaudalle piirretyn kuvan äänimuotoon. Se kehitettiin Pariisin matemaattisen ja automaattisen musiikin tutkimuskeskuksessa (Centre d'Etudes de Mathématique et Automatique Musicales). Xenakis käytti laitetta muun muassa teoksessaan Mycènes Alpha (1978). Sitä on käyttänyt myös muut elektronimusiikin säveltäjät, kuten Jean- Claude Risset (Saxatile, 1992), Takehito Shimazu (Illusions in Desolate Fields, 1994) ja Curtis Roads. UPIC:ssa on vektorinäyttöiseen tietokoneeseen yhdistetty piirustuslauta. Se on toiminnaltaan samankaltainen myöhemmin kehitetyn Fairlight CMI -syntetisaattorin kanssa, sillä molemmissa käyttäjä piirtää aaltomuodot sekä äänenvoimakkuuden, jotka tietokone tulkitsee. Aaltomuotojen lisäksi käyttäjä piirtää myös sävellyksen. Laudalla x-akseli kuvaa sävellyksen pituutta ja y-akseli sävelkorkeutta. Sävellyksiä voi myös venyttää, transponoida sekä kääntää päinvastaisiksi, ja niitä voi editoida erilaisin algoritmein. Systeemin avulla voi esittää myös elävää musiikkia reaaliajassa liikuttamalla piirrintä laudalla. UPIC on myöhemmin päivitetty hyödyntämään myös digitaalisesti samplattua äänimateriaalia puhtaasti syntetisoitujen äänten ohella. ==Aiheesta muualla== * Laitteen kuvausta ja kuvia. * Xenakisin alkuperäinen lohkokaavio laitteesta. * Yhdeksän UPIC:lla vuonna 2003 sävellettyä teosta. * HighC, UPIC-tyylinen ohjelmisto kotitietokoneelle. Luokka:Sähköiset soittimet
Synteettinen a priori

Synteettinen a priori -arvostelma on arvostelma, joka voidaan tehdä a priori eli ennen havaintokokemusta, mutta jonka totuus ei perustu sen analyyttisyyteen eli siihen, että arvostelman predikaatti sisältyisi sen subjektiin. Synteettinen apriorinen tieto on siis informaatiota lisäävää, mutta tämä ei tapahdu havaintokokemuksen kautta. Käsite on peräisin Immanuel Kantilta. Kantin mukaan synteettisten a priori –arvostelmien totuus riippuu tavasta, jolla jäsennämme todellisuutta. Eräs Kantin esimerkki koski kausaliteettia: tiedämme a priori, että kaikilla tapahtumilla on syy, sillä syyn ja seurauksen käsitteet ovat apriorisia käsitteitä, joita meidän on sovellettava kaikkiin mahdollisiin tapahtumiin, jotta kokemuksemme todellisuudesta olisi mielekäs. Vastaavanlaisia apriorisia ennakkoehtoja ovat aika ja tila. Meillä ei siis voisi olla mielekästä kokemusta todellisuudesta, ellei synteettisiä a priori -arvostelmia olisi olemassa: ajan, tilan ja kausaliteetin kaltaiset aprioriset ennakkoehdot jäsentävät kokemusta ja yhdistävät havaittuja ilmiöitä toisiinsa. Kantin mukaan synteettistä apriorista tietoa on siis olemassa. Hänen teoksessaan Puhtaan järjen kritiikki esittämänsä kriittisen filosofian keskeinen kysymys oli, kuinka tällainen tieto on mahdollista. Kantin mukaan synteettistä apriorista tietoa ovat esimerkiksi puhtaan matematiikan ja puhtaan luonnontieteen, kuten Newtonin fysiikan, tuottama tieto. Filosofit ovat Kantin jälkeen keskustelleet paljon siitä, onko kausaliteettitieto tai mikään muukaan synteettistä ja apriorista. == Katso myös == * Analyyttinen ja synteettinen * A priori ja a posteriori == Lähteet == == Aiheesta muualla == * * Sellars, Wilfrid: Is There a Synthetic A Priori? Luokka:Filosofian termit Luokka:Kantilaisuus Luokka:Logiikka Luokka:Tietoteoria
Stanford Moore

Stanford Moore (4. syyskuuta 1913 Chicago − 23. elokuuta 1982 New York) oli yhdysvaltalainen biokemisti, joka sai Nobelin kemianpalkinnon vuonna 1972 ribonukleaasin ja deoksiribonukleaasin rakenteen selvittämisestä. Moore jakoi palkinnon yhdessä Christian Anfinsenin ja William Howard Steinin kanssa. == Aiheesta muualla == *Mooren elämäkerta Nobel-säätiön sivuilla Luokka:Nobelin kemianpalkinnon saajat Luokka:Yhdysvaltalaiset biokemistit Luokka:Vuonna 1913 syntyneet Luokka:Vuonna 1982 kuolleet
Finn Laudrup

Finn Laudrup (s. 31. heinäkuuta 1945 Frederiksberg) on tanskalainen jalkapalloilija, joka lopetti pelaajauransa 1980-luvun alussa. Laudrupin edustamia seuroja olivat Tanskassa Vanløse, Brønshøj, Brøndby ja KB sekä Itävallassa Wiener Sport-Club. Tanskan maajoukkueessa hän pelasi 19 ottelua vuosina 1967–1979 ja teki niissä kuusi maalia. Laudrupin pojat Michael ja Brian sekä pojanpojat Nicolai, Mads ja Andreas ovat myös jalkapalloilijoita. Jalkapallovalmentaja Ebbe Skovdahl oli hänen lankonsa. == Lähteet == Luokka:Tanskalaiset jalkapalloilijat Luokka:Vuonna 1945 syntyneet Luokka:Elävät henkilöt
Northrop X-4 Bantam

Northrop X-4 Bantam oli pieni kaksisuihkumoottorinen lentokone, jolla ei ollut pyrstöä vaan ohjaus tehtiin ohjainpintojen avulla. Toiveena oli, että vaakatason pyrstön poistaminen ratkaisisi tasapaino-ongelmat ylisoonisilla lennoilla, joiden yliäänipamaus aiheutti tärinää siiville. Ongelma ei poistunut pyrstön poistamisella. ==Tekniset tiedot== ===Tiedot=== * Miehistö: 1 * Pituus: 7,1 m * Kärkiväli: 8,2 m * Korkeus: 4,5 m * Tyhjäpaino: 2 540 kg * Suurin lentoonlähtöpaino: 3 550 kg * Voimalaite: Westinghouse J30, jonka työntövoima 1 600 naulaa eli 7,1 kN === Suoritusarvot === * Huippunopeus: 1,035 km/h (640 mph) * Lakikorkeus: 13 400 m (44 000 ft) ==Katso myös== *X-lentokoneet ==Lähteet== * Tiedot NASA:n sivuilla X-04 Luokka:Lentävät siivet Luokka:Yhdysvaltalaiset experimental-ilma-alukset Luokka:1940-luvun experimental-ilma-alukset
Itävallan Grand Prix 1977

Itävallan Grand Prix 1977 oli Formula 1 -sarjan osakilpailu, joka ajettiin Österreichringin radalla 14. elokuuta 1977.http://www.formula1.com/en/results.html/1977/races/385/austria/race- result.html == Tulokset == Sijoitus Nro Kuljettaja Talli Kierroksia Aika/Keskeytys Lähtöruutu Pisteet 1 17 Alan Jones Shadow-Ford 54 1:37:16.49 14 9 2 11 Niki Lauda Ferrari 54 + 0:20.13 1 6 3 8 Hans Joachim Stuck Brabham-Alfa Romeo 54 + 0:34.5 4 4 4 12 Carlos Reutemann Ferrari 54 + 0:34.75 5 3 5 3 Ronnie Peterson Tyrrell-Ford 54 + 1:12.09 15 2 6 2 Jochen Mass McLaren-Ford 53 + 1 Kierros 9 1 7 24 Rupert Keegan Hesketh-Ford 53 + 1 Kierros 20 8 7 John Watson Brabham-Alfa Romeo 53 + 1 Kierros 12 9 27 Patrick Nève March-Ford 53 + 1 Kierros 22 10 30 Brett Lunger McLaren-Ford 53 + 1 Kierros 17 11 28 Emerson Fittipaldi Fittipaldi-Ford 53 + 1 Kierros 23 12 33 Hans Binder Penske-Ford 53 + 1 Kierros 19 13 4 Patrick Depailler Tyrrell-Ford 53 + 1 Kierros 10 14 34 Jean-Pierre Jarier Penske-Ford 52 + 2 Kierrosta 18 15 19 Vittorio Brambilla Surtees-Ford 52 + 2 Kierrosta 13 16 18 Vern Schuppan Surtees-Ford 52 + 2 Kierrosta 25 17 36 Emilio de Villota McLaren-Ford 50 Onnettomuus 26 Kesk. 20 Jody Scheckter Wolf-Ford 45 Pyörähdys 8 Kesk. 1 James Hunt McLaren-Ford 43 Moottori 2 Kesk. 23 Patrick Tambay Ensign-Ford 41 Moottori 7 Kesk. 6 Gunnar Nilsson Lotus-Ford 38 Moottori 16 Kesk. 16 Arturo Merzario Shadow-Ford 29 Vaihdelaatikko 21 Kesk. 26 Jacques Laffite Ligier-Matra 21 Öljyvuoto 6 Kesk. 5 Mario Andretti Lotus-Ford 11 Moottori 3 Kesk. 10 Ian Scheckter March-Ford 2 Onnettomuus 24 Kesk. 22 Clay Regazzoni Ensign-Ford 0 Onnettomuus 11 DNQ 38 Brian Henton March-Ford DNQ 39 Ian Ashley Hesketh-Ford DNQ 25 Hector Rebaque Hesketh-Ford DNQ 9 Alex Ribeiro March-Ford == Muuta == *Nopein kierros: John Watson 1:40.960http://www.formula1.com/en/results.html/1977/races/385/austria/fastest- laps.html *Jones ei päässyt kuulemaan kansallislaulua, koska järjestäjillä ei ollut Australian kansallislaulun musiikkia mukanaan eivätkä he osanneet odottaa yllätysvoittajaa palkintokorokkeelle. Sen sijaan Jonesin voiton kunniaksi soitettiin Happy Birthday (). *Alan Jonesin ensimmäinen voitto ja palkintosija *Rupert Keegan paras sijoitus ==Lähteet== Luokka:Formula 1 -kausi 1977 1977
Monica Rial

Monica Jean Rial (s. 5. lokakuuta 1975 Houston, Texas, Yhdysvallat) on yhdysvaltalainen ADR-palkittu ääninäyttelijä ja televisiokäsikirjoittaja, joka tunnetaan lukuisista animen dubbauksistaan. ==Elämäkerta== Rial syntyi Houstonissa, jossa hän myös kävi Hastingsin high schoolia. Hän valmistui vuonna 1994 ja aloitti ääninäyttelemisen viisi vuotta myöhemmin. Sitä ennen hän näytteli teatterinäytelmissä. Päästyään ääninäyttelemisen pariin Rial on tehnyt äänirooleja lukuisissa animaatioissa ja työskentelee ADV Filmsillä ääninäyttelyn ohella animejaksojen kääntäjänä ja käsikirjoittajana. FUNimationilla hän toimii pelkästään ääninäyttelijänä. Rial on tehnyt urallaan yli 220 dubbausroolia, jonka myötä hän on toiseksi eniten englannin kielelle äänittänyt henkilö. Hänet on palkittu neljästi ADR-palkinnolla kuukauden ääninäyttelijäksi.List of ADR Award Winners Viitattu 1.5.2012 == Lähteet == == Aiheesta muualla == * * Anime News Network * TV.com * Crystalacids * Voice Chasers Luokka:Yhdysvaltalaiset ääninäyttelijät Luokka:Yhdysvaltalaiset teatterinäyttelijät Luokka:Videopelien ääninäyttelijät Luokka:Vuonna 1975 syntyneet Luokka:Elävät henkilöt
Mikko Minkkinen

Mikko Minkkinen (s. 23. toukokuuta 1984 Vantaa) on suomalainen taitoluistelija. Hän on voittanut kultaa taitoluistelun miesten SM- kilpailuissa 2008, hopeaa 2003 ja 2010 ja pronssia 2004 ja 2006. Minkkinen on valmistunut lääketieteen lisensiaatiksi ja väitellyt vuonna 2011 lääketieteen tohtoriksi Tampereen yliopistolta. == Lähteet == Luokka:Suomalaiset taitoluistelijat Luokka:Suomalaiset lääkärit Luokka:Vuonna 1984 syntyneet Luokka:Elävät henkilöt
Ruskuaispussi

Ruskuaispussi () on alkion ulkopuolinen rakenne. Linnuille, matelijoille, haille, luukaloille ja primitiivisille nisäkkäille ruskuaispussi tarjoaa ravintoa koko sikiökehityksen ajan. Muilla nisäkkäillä ruskuaispussin merkitys on hieman toisenlainen. Eliöillä, joilla ei ole keltuaista, ruskuaispussi sisältää muuta nestettä. Tämän takia on ollut paljon erimielisyyttä siitä, pitäisikö tätä rakennetta kutsua ruskuaispussiksi. ==Yleistä== Ihmisellä ruskuaispussi muodostuu 2–3 viikon iässä hypoblastista ennen istukan muodostumista. Ruskuaispussin koko on 3–6 mm. Suurimmillaan se on 10. raskausviikolla, jonka jälkeen se surkastuu ja tilalle muodostuu istukka. Ruskuaispussia voidaan kuvantaa ultraäänellä. ==Rakenne== Ruskuaispussi on nisäkkäillä kaksiosainen. Uloimpana on parietaalinen ruskuaispussi, joka koostuu kahdesta solukerroksesta: troftoblastista ja parietaalisesta endotermistä. Parietaalinen ruskuaispussi on kosketuksissa kohdun seinämään. Viskeraalinen ruskuaispussi sijaitsee parietaalisen pussin sisällä. Se on muodostunut alkion ulkopuolisesta mesodermistä ja viskeraalisesta endotermistä. ==Tehtävät== Parietaalisen ruskuaispussin tehtävänä on suojata alkiota ja säädellä äidin kudoksista peräisin olevien aineiden diffuusiota alkioon. Alkionkehityksen alkuvaiheessa viskeraalisella ruskuaispussilla on tärkeä tehtävä ravinteiden, kaasujen ja jätteiden vaihdossa äidin ja alkion välillä. Viskeraalisessa ruskuaispussissa kehittyvät myös varhaiset verisolut sekä sikiöaikainen hemoglobiini. Ruskuaispussin sisällä on myös itusoluja, jotka ovat varhaisia lisääntymissoluja. Itusolut vaeltavat lisääntymiselimiin viidennellä viikolla. Alkio kasvaa nopeasti 3–4 viikon iässä, ja litteä alkio poimuttuu. Osa ruskuaispussista siirtyy alkion sisään ruoansulatuskanavan limakalvoon ja muodostaa vatsa- ja rintaontelon. == Lähteet == Luokka:Kehitysbiologia
Oral Fixation Tour

__NOTOC__ Oral Fixation Tour on Shakiran musiikki-DVD, joka julkaistiin 13. marraskuuta 2007. DVD sisältää konserttimateriaalia Shakiran Oral Fixation Tour -kiertueelta. Materiaali on kuvattu Miamissa ja San Juanissa vuonna 2006. DVD:n mukana on myös livekappaleita sisältävä CD. == Sisältö == === DVD === ==== Konsertti ==== # Estoy Aquí # Te Dejo Madrid # Don't Bother # Antologia # Hey You # Inevitable # Si Te Vas # La Tortura (Feat. Alejandro Sanz) # No # Whenever, Wherever # La Pared # Underneath Your Clothes # Pies Descalzos, Sueños Blancos # Ciega, Sordomuda # Ojos Así # Hips Don't Lie (Feat. Wyclef Jean) ==== Bonusvideot ==== * Obtener Un Sí (Live) * La Pared (Live) * Las De La Intuición (Video) ==== Muu bonusmateriaali ==== * Around the World in 397 Days * Pies Descazos Foundation === CD === # Intro # Estoy Aquí # Don't Bother # Hey You # Obtener Un Sí # Inevitable # La Pared # Hips Don't Lie == Arvostelut == * Allmusic: Allmusic review == Lähteet == Luokka:Vuoden 2007 konserttitallenteet Luokka:Shakiran konserttitallenteet Luokka:Musiikki-DVD:t Luokka:Konserttielokuvat
Jordan 195

Jordan 195 oli brittiläisen Gary Andersonin suunnittelema auto, jota Jordan käytti kaudella . Autossa oli Peugeotin moottorit ja Goodyearin renkaat. Autoa ajoivat brasilialainen Rubens Barrichello ja britti Eddie Irvine. Autolla saavutettiin kaksi palkintosijoitusta. Kauden alussa ilmeni, että nopeutta Peugeotin koneista löytyi. Aika-ajoissa Barrichello ja Irvine taistelivat parhaimmillaan kuudesta parhaimmasta sijasta. Suurimmaksi murheeksi nousikin luotettavuusongelmat ja kauden aikana kertyikin yhteensä 16 keskeytystä. Irvine avasi tallin pistetilin Espanjan GP:ssa ajamalla viidenneksi. Kanadan GP:ssa molemmat tallin kuljettajat ylsivät palkintokorokkeelle, kun Barrichello oli toinen ja Irvine kolmas. Pisteitä kilpailusta talli sai kymmenen kappaletta, mikä oli tallin siihen astisen historian suurin yhdestä kilpailusta saavutettu saalis. Edellinen ennätys oli kauden 1991 Kanadan GP:sta (5 p.). Barrichello sijoittui vielä kuudenneksi Ranskan ja Belgian GP:ssa ja Euroopan GP:ssa hän oli maalissa neljäs. Samassa kilpailussa Irvine ylsi kuudenneksi ja Japanin GP:ssa hän oli vuorostaan neljäs. Pisteitä Barrichello ja Irvine onnistuivat saavuttamaan kauden aikana yhteensä 21 kappaletta. Valmistajien MM-sarjassa se oikeutti kuudenteen sijaan. Edellisellä kaudella viidenneksi sijoituunut Jordan joutui päästämään Ligier- tallin ohitseen. == Formula 1 -tulokset == Lihavointi tarkoittaa paalupaikkaa ja kursivointi kilpailun nopeinta kierrosta. Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 Pisteet Sijoitus 1995 Jordan Peugeot V10 BRA ARG SMR ESP MON CAN FRA GBR GER HUN BEL ITA POR EUR PAC JPN AUS 21 6. Rubens Barrichello Kesk. Kesk. Kesk. 7 Kesk. 2 6 11 Kesk. 7 6 Kesk. 11 4 Kesk. Kesk. Kesk. Eddie Irvine Kesk. Kesk. 8 5 Kesk. 3 9 Kesk. 9 13 Kesk. Kesk. 10 6 11 4 Kesk. == Aiheesta muualla == * Jordan 195 - The Formula One DataBase * Jordan 195 - ChicaneF1 * Jordan 195 - F1Olivier Luokka:Formula 1 -kausi 1995 Luokka:Jordanin Formula 1 -autot
Sortovuodet 1994–2004

Sortovuodet 1994–2004 on Absoluuttisen Nollapisteen kokoelma-albumi vuodelta 2004. Albumin ensimmäinen levy sisältää singlejen B-puolia ja muita harvinaisuuksia, kun taas toinen levy käsittää kokonaisen live-esiintymisen. Albumi nousi Suomen virallisen listan sijalle 16. Janne Halmkrona on tuottanut levyn ensimmäisen ja toisen kappaleen, jotka olivat levyn ilmestyessä aiemmin julkaisemattomia. == Kappaleet == === CD 1 === # # # # # # # # # # # # # # # # # # # # # # === CD 2 === # # # # # # # # # # # # # # # # # == Arvostelut == * Pop-lehti: Pop-lehti * Soundi: Soundi == Lähteet == == Aiheesta muualla == * Sortovuodet 1994–2004 discogs.com -sivustolla Luokka:Vuoden 2004 kokoelma- albumit Luokka:Absoluuttisen Nollapisteen albumit
Hilary Haag

Hilary A. Haag (s. 3. tammikuuta 1972 Mount Horeb, Wisconsin) on yhdysvaltalainen ääninäyttelijä, joka sai American Anime -ehdokkuuden vuonna 2007 ==Elämäkerta== Haag syntyi pienessä kylässä Mount Horebilla, Wisconsinissa. Haagista oli tulla aluksi lakimies, mutta työskentelikin hetken aikaa tarjoilijana Texasissa ennen kuin hän muutti Kaliforniaan tullakseen näyttelijäksi. Tämä ei kuitenkaan tuottanut tulosta ja Haag palasi takaisin Texasiin, jossa hän alkoi työskentelemään tietokoneiden myymisen ohella ääninäyttelemistä ADV Filmsillä vuodesta 1999 lähtien. ===Ääninäyttelijänä=== Haagin ensimmäinen merkittävä rooli oli Nene Romonova animessa Bubble Gum Crisis 2040, joka oli myös yksi hänen ainoa äänirooli, jossa Haag menetti hetkellisesti äänensä huutamisen vuoksi, jota esiintyi sarjan aikana useaan otteeseen. Hän on myös harvoja ääninäyttelijöitä, jotka kykenevät dubbaamaan japanilaisten ääninäyttelijöiden todella kimeitä ääniä. Haag ei ollut aluksi mikään suuri animen ystävä, ennen kuin hän ryhtyi dubbaamaan sarjoja englanniksi. Haag pitää animesarjoja saippuasarjoina, joiden seuraavaa jaksoa ei malta odottaa. Haag palkittiin ensimmäisen kerran työstään vuonna 2002 ADR- palkinnolla kuukauden ääninäyttelijänä animesarjasta Princess Nine.List of ADR Award Winners Viitattu 1.5.2012 Hän tehnyt urallaan yli 130 dubbausroolia, joiden ohella Haag on tehnyt alkuperäisiä äänirooleja muun muassa My Gym Partner's a Monkey -animaatiosarjaan. == Lähteet == == Aiheesta muualla == * Anime News Network * TV.com * Crystalacids * Voice Chasers Luokka:Yhdysvaltalaiset ääninäyttelijät Luokka:Vuonna 1972 syntyneet Luokka:Elävät henkilöt
Porsche Formula 1 -sarjassa

Porsche kilpaili Formula 1 -sarjassa omana tallina kausina –, mutta sen autoilla ajettiin vielä vuoteen 1964 asti. Yhdysvaltalainen Dan Gurney saavutti tallin ainoaksi jääneen voiton Ranskan GP:sta 1962. Voitto oli myös Gurneyn uran ensimmäinen. Saman vuoden Saksan GP:sta Gurney saavutti myös tallin ainoaksi jääneen paalupaikan. Kilpailussa hän sijoittui kolmanneksi. Hän saavutti myös tallin kaikki neljä muuta palkintosijoitusta. Menestyksestä huolimatta Porsche jätti F1:set ja keskittyi urheiluautojen valmistukseen. Porsche kuitenkin valmisti TAG-merkillä varustettuja F1-moottoreita 1980-luvulla, joista menestyksekkäimpiä olivat McLarenin käyttämät mestaruusvuosinaan 1984–1985. == Saavutukset == Voitot {|class="wikitable" style="font-size:95%;" Nro Kilpailu Kuljettaja 1 Ranskan Grand Prix 1962 Dan Gurney == Lähteet == Porsche Luokka:Formula 1 -valmistajat *
Kevin Lima

Kevin Lima (s. 1962) on yhdysvaltalainen ohjaaja. Hän on ohjannut monia Disneyn elokuvia, kuten Tarzanin ja 102 dalmatialaistahttps://www.latimes.com/archives/la- xpm-2000-dec-30-ca-6229-story.html. == Lähteet == ==Aiheesta muualla== * Luokka:Yhdysvaltalaiset elokuvaohjaajat Luokka:Vuonna 1962 syntyneet Luokka:Elävät henkilöt
Maria Mittet

Maria Haukaas Mittet (o.s. Storeng, s. 3. elokuuta 1979) on norjalainen laulaja. Storeng syntyi Finnsnesissa, mutta kasvoi Senjassa, Tromssan läänissä. Hän esiintyi ensimmäisen kerran kansallisessa mediatapahtumassa ensimmäisessä musiikkiroolissaan 11-vuotiaana. Storeng ja hänen perheensä muuttivat Osloon musikaalin takia, ja kun se oli ohi, he muuttivat takaisin Senjaan. Storeng osallistui Norjan Idols-kisan toiselle kaudelle vuonna 2004 ja tuli kuudenneksi. Hän edusti Norjaa vuoden 2008 Eurovision laulukilpailussa Belgradissa kappaleella ”Hold On Be Strong” ja sijoittui finaalissa viidenneksi. ==Diskografia== ===Albumit=== * Breathing (2005) * Hold On Be Strong (2008) Luokka:Norjalaiset poplaulajat Luokka:Norjan euroviisuedustajat Luokka:Vuoden 2008 euroviisuedustajat Luokka:Vuonna 1979 syntyneet Luokka:Elävät henkilöt
Sivas

Sivas on kaupunki Turkissa. Se on samannimisen maakunnan pääkaupunki, ja vuonna 2014 siellä asui 319 532 asukasta. Sivas sijaitsee 1 285 metrin korkeudessa Kızılırmak-joen laaksossa. == Historia == Rooman valtakunnan aikoihin karavaanit kulkivat Sivaksen kautta Persiasta ja Bagdadista Eurooppaan. Timur Lenk johti 1300-luvulla mongolien hyökkäystä kaupunkia vastaan. He lupasivat olla vuodattamatta pisaraakaan kaupunkilaisten verta. Lupaus toteutettiin siten, että mongolit hautasivat elävältä noin 4 000 armenialaista sotilasta, hukuttivat muut kristityt ja lopulta käyttivät ratsukkojaan tallaamaan kaupungin lapset kuoliaiksi. == Lähteet == ==Aiheesta muualla== Luokka:Turkin kaupungit Luokka:Sivasin maakunta
Giorgio Francia

Giorgio Francia (s. 8. marraskuuta 1947 Bologna, Italia) on entinen italialainen kilpa-autoilija. ==Ura== ===Pikkuformulat=== Francia kilpaili paljon urheilu- ja vakioautoilla. Hän voitti Formula Italian mestaruuden vuonna 1972 ja Saksan Formula 3 -sarjan mestaruuden vuonna 1974. ===Formula 1=== Francia yritti päästä mukaan kahteen Formula 1 -sarjan osakilpailuun Brabham- ja Osella-tallien autoilla, mutta epäonnistui ja karsiutui molemmilla kerroilla. Vuosi Talli Valmistaja Moottori 1 2 3 4 5 6 7 8 9 10 11 12 13 14 15 16 17 Sija Pisteet 1977 Martini Racing Brabham BT45B Alfa Romeo F12 ARG BRA RSA USW ESP MON BEL SWE FRA GBR GER AUT NED ITA DNQ USA CAN JPN NC 0 1981 Osella Squadra Corse Osella FA1B Cosworth V8 USW BRA ARG SMR BEL MON ESP DNQ FRA GBR GER AUT NED ITA CAN CPL NC 0 ===Paluu pienempiin sarjoihin=== Formula 1:sten jälkeen Francia siirtyi ajamaan Touring Car ja DTM -sarjoja. ==Lähteet== Luokka:Italialaiset Formula 1 -kuljettajat Luokka:Formula 1 -kuljettajat, jotka eivät koskaan osallistuneet lähtöön Luokka:World Touring Car Championship -kuljettajat Luokka:Vuonna 1947 syntyneet Luokka:Elävät henkilöt
Ernest Borneman

Ernst Wilhelm Julius Bornemann (12. huhtikuuta 1915 – 4. kesäkuuta 1995) oli saksalainen rikoskirjailija, elokuvaohjaaja, antropologi, etnomusikologi, jazzmuusikko, jazzkriitikko, psykoanalyytikko, seksologi ja sosialisti. Hänelle myönnettiin Magnus Hirschfeld -mitali seksuaalisesta tieteestä. ==Biografia== Borneman syntyi Berliinissä. Hän kasvoi hyvissä oloissa ja omien sanojensa mukaan hän oli seksuaalisesti kypsä 14-vuotiaana, poliittisesti kypsä 15-vuotiaana ja älyllisesti kypsä 14–16-vuotiaana. Hänen lapsuudenystäviään olivat Bertolt Brecht ja Wilhelm Reich. Häneen vaikutti syvästi erityisesti maailmanmusiikki. Kymmenvuotiaana hän kävi maailmannäyttelyssä Pariisissa, jossa hän tapasi kongolaisia muusikoita. Borneman kävi paljon konserteissa ja kuunteli muun muassa Marlene Dietrichiä ja Sidney Bechet’ta. Hänen kaukainen sukulaisensa, etnomusikologi Erich von Hornbostel, sai hänet kiinnostumaan jazzista. Borneman kuului Saksan kommunistiseen puolueeseen ja joutui lähtemään maasta vuonna 1933, kun kansallissosialistinen puolue astui valtaan. Hän sai turvapaikan Englannista, vaikka puhui tuskin sanaakaan englantia. Hän kuitenkin oppi nopeasti kielen ja pystyi jopa kirjoittamaan sillä. Vuonna 1937 julkaistiin hänen ensimmäinen romaaninsa The Face on the Cutting-Room Floor, jonka hän kirjoitti ennen kuin täytti kaksikymmentä. Borneman kirjoitti kaiken kaikkiaan kuusi rikosromaania englanniksi. Lontoossa asuessaan Borneman kävi kaikissa Britanniassa kiertävien jazzmuusikoiden konserteissa, kuten Duke Ellingtonin ja Cab Callowayn. Hän itse soitti pianoa, kontrabassoa ja rumpuja. Hän soitti tanssiyhtyeissä ja Atlantin yli seilaavissa laivoissa. Viimeiset vuotensa Borneman asui Schartenissa, Ylä-Itävallassa. ==Englanninkieliset teokset== *The Face on the Cutting-Room Floor (1937) *A Critic Looks at Jazz (1946) *The Record Changer *Tremolo (1948) *Face the Music *Bang, You’re Dead *Four O’Clock in the Morning Blues (1954) *The Compromisers (1962) *Tomorrow Is Now *The Long Duel (1967) *The Man Who Loved Women (1968) ==Aiheesta muualla== * Borneman the jazz fan * Über Ernest Borneman Luokka:Saksalaiset kirjailijat Luokka:Saksalaiset seksologit Luokka:Itsemurhan tehneet Luokka:Vuonna 1915 syntyneet Luokka:Vuonna 1995 kuolleet
Vestäjät

Vestäjät eli Pohjois-Savon kirjallinen yhdistys Vestäjät on perustettu vuonna 1960 edistämään ammattimaista tai muuten aktiivista kirjoittamista, jäsenten tekstien julkaisemista ja kirjoittamisen opiskelua. Yhdistyksessä on jäseniä 121 (2006) ja parhaimmillaan jäseniä on ollut 200. Jäseneksi voi hakea kaikki 15 vuotta täyttäneet henkilöt tai yhteisöt, jotka ovat kiinnostuneita kirjallisuudesta tai kirjoittamisesta. Yhdistys järjestää yhdessä Pohjois- Savon taidetoimikunnan kanssa vuosittain elo-syyskuun vaihteessa Kirjakantti- tapahtuman. Lisäksi se on järjestänyt runonäyttelyjä, runomatineoita, kirjailijavierailuja sekä tekstipajatoimintaa ja yhdessä Kuopion kaupungin kanssa lasten kirjoituskilpailun. Yhdistyksen kunniajäseniä ovat muun muassa Elina Karjalainen, Alexis Kouros, Jorma Pitkänen ja Jouko Tyyri. ==Julkaisut== *Kirjaimet tarttuvat toisiaan kädestä, antologia, 2005 *Ketun varjo kirjoittaa jälkinauhaa, 2006 ==Lähteet== Luokka:Suomalaiset kirjallisuusseurat
Tamara McKinney

Tamara McKinney (s. 16. lokakuuta 1962) on yhdysvaltalainen entinen alppihiihtäjä. McKinney voitti alppiyhdistetyssä kultaa ja pujottelussa pronssia Vailin maailmanmestaruuskilpailuissa 1989. Hän oli jo sijoittunut alppiyhdistetyssä pronssille kaksissa edellisissä MM-kilpailuissa, Bormiossa 1985 ja Crans-Montanassa 1987. 1982 Schladmingin MM-kilpailuissa hän oli suurpujottelussa kuudes. McKinney kilpaili olympialaisissa vain yhden kerran, 1984 Sarajevon olympialaisten suurpujottelussa hän jäi pronssimitalisti Perrine Pelenistä 0,43 sekuntia ja sijoittui neljänneksi. Alppihiihdon maailmancupin kokonaiskilpailun McKinney voitti vuonna 1983, hänestä tuli ensimmäinen yhdysvaltalaisnainen, joka on pystynyt kyseiseen saavutukseen. Suurpujottelun maailmancupin McKinney voitti kahdesti vuosina 1981 ja 1983 sekä pujottelun maailmancupin vuonna 1984. Urallaan hän voitti 18 maailmancupin osakilpailua ja sijoittui yhteensä 45 kertaa palkintokorokkeelle. McKinney lopetti uransa kauden 1988–1989 jälkeen. == Lähteet == * * McKinney Ski-databasen sivuilla Luokka:Yhdysvaltalaiset alppihiihtäjät Luokka:Vuonna 1962 syntyneet Luokka:Elävät henkilöt
Ricardo Londoño

Ricardo Londoño-Bridge (8. elokuuta 1949 Medellín, Kolumbia – 18. heinäkuuta 2009 San Bernardo del Viento, Kolumbia) oli kolumbialainen Formula 1 -kuljettaja. Hän oli F1-historian ensimmäinen kolumbialaiskuljettaja. Hän yritti päästä Brasilian GP:n lähtöruudukkoon Ensign-tallin autolla kaudella , mutta epäonnistui siinä FIAn evättyä hänen kilpailulupansa. Londoñoa epäiltiin myöhemmin huumekaupasta ja vuonna 2000 häneltä takavarikoitiin omaisuutta, jonka uskottiin olevan hankittu huumekaupasta saaduilla rahoilla. Hänet ja kaksi muuta henkilöä ammuttiin San Bernardo del Vienton kaupungissa, Córdobassa 18. heinäkuuta 2009. == Lähteet == Luokka:Kolumbialaiset Formula 1 -kuljettajat Luokka:Formula 1 -kuljettajat, jotka eivät koskaan osallistuneet lähtöön Luokka:Kolumbialaiset henkirikosten uhrit Luokka:Vuonna 1949 syntyneet Luokka:Vuonna 2009 kuolleet
Angelika Kallio

Angelika Kallio (s. 15. syyskuuta 1972 Latvia) on latvialaissyntyinen suomalainen valokuvamalli. Hänen mallinuransa alkoi vuonna 1987 ja läpimurto tapahtui vuonna 1991, jolloin hän oli Karl Lagerfeldin malliston päämallina. Hän on myös esiintynyt elokuvassa For Love or Money, joka on tuotettu vuonna 1993. Kallio julkaisi muistelmansa nimellä Huippumallin päiväkirja vuonna 2005. Kallio asuu New Yorkissa ja hänellä on yksi poika. Nykyisin hän toimii kiinteistönvälittäjänä. ==Filmografia== * For Love or Money (1993) .... Model * Hyppönen Enbuske Experience .... (1 jakso, 2005) * Arto Nyberg .... (1 jakso, 2005) ==Muistelmat== * Mallin päiväkirja (suom. Elina Pirinen), Tammi, 2005 ==Aiheesta muualla== * Profile of Angelika Kallio * Angelika Kallio City- lehden haastattelussa * Luokka:Latvialaiset henkilöt Luokka:Suomalaiset mallit Luokka:Vuonna 1972 syntyneet Luokka:Elävät henkilöt
Naisten seksuaalinen valta

Naisten seksuaalinen valta on vuonna 2008 ilmestynyt Henry Laasasen kirjoittama kirja, joka esittelee käsityksen naisten seksuaalisesta vallasta. Teos perustuu Laasasen sosiologian pro gradu -tutkielmaan. Laasasen tavoitteena on tuoda arkikeskustelun käsite naisten seksuaalisesta vallasta yhteiskuntatieteellisen keskustelun kohteeksi. Hänen mukaansa naisten seksuaalinen valta on eräs keskeisistä vallan muodoista yhteiskunnassa. Tämä valta siirtää varallisuutta ja muita voimavaroja miehiltä naisille. Miehille naisten seksuaalinen valta aiheuttaa kustannuksia, jotka ilmenevät miesten rooliodotuksen ahtautena ja suorituspakkona. Laasasen mukaan naiset voivat vaikuttaa miesten käyttäytymiseen hallitsemalla miesten seksin saantia, sillä saadakseen seksiä miesten on ”maksettava” siitä jotenkin. Seksi on voimavara, jota nainen voi tarjota tai jonka tarjoamisesta nainen voi pidättäytyä. Tämä näkökulma on Laasasen mielestä vaiettu puheenaihe. Kirjan lähteisiin sisältyy sosiologista, sosiaalipsykologista, evoluutiopsykologista, feminististä ja taloustieteellistä kirjallisuutta. Kirjan tavoitteeksi sanotaan yhteiskuntatieteiden ja sukupuolitutkimuksen vakiintuneiden ajattelumallien ravisteleminen. == Kirjan poistoyritys Turun kaupunginkirjastosta == Turun kaupungin kirjastovirkailija poisti 23. joulukuuta 2017 omavaltaisesti kirjan kirjaston kokoelmasta, Facebookiin kirjoittamansa mukaan "kirja ei mennyt edes myyntikärryyn vaan suoraan rouhimoon". Asia sai julkisuutta sosiaalisessa mediassa, minkä jälkeen Turun kaupunginkirjaston seutupalvelupäällikkö totesi Turun kaupunginkirjaston Facebook-sivulla, että "toiminta ei ollut kirjaston toimintaperiaatteiden mukaista ja kirjasto on ryhtynyt tarvittaviin toimenpiteisiin". == Katso myös == * Hyvin opetettu mies * Hellä Timo Suomela ==Lähteet == == Aiheesta muualla == * Kirjoittajan aiheeseen liittyvä blogi * * Ylen Elävä arkisto: Henry Laasanen ja miesten tasa-arvo-ongelmat * Stenbäck, Irma: Naisten seksuaalinen valtako tabu? Sosiologi Henry Laasanen herätti seksiteorioillaan kiivaan debatin. Helsingin Sanomat 15.3.2008. * Paalanen, Tommi & Karhumäki, Aune: Vallaton vai valtava halu? – Naisten seksuaalisen vallan kriittistä arviointia Tieteessä tapahtuu 7/2008 (vol. 26) Luokka:Kirjat sosiologiasta Luokka:Vuoden 2008 kirjat Luokka:Sukupuolentutkimus Luokka:Suomalaiset tietokirjat
Ursula Wikström

Krista Ursula Wikström (o.s. Tuutti, s. 3. heinäkuuta 1980 Espoo) on suomalainen golfaaja. Hän siirtyi ammattilaiseksi marraskuussa 2003. Hänen seuransa on ollut vuodesta 2016 lähtien Golf Talma ja sitä ennen Kymen Golf. Wikströmiä valmentaa Petteri Nykky. Wikström aloitti golfin peluun 11-vuotiaana. Hän on voittanut vuosina 1997–2003 kuusitoista Suomen mestaruutta. Yksi niistä on Finnish Amateur Openin voitto vuonna 2001. Wikström pelaa pääasiassa Ladies European Tourilla (LET). Wikström ei ole voittanut yhtään Euroopan kiertueen osakilpailua, mutta on sijoittunut yhdeksän kertaa toiseksi, muun muassa vuonna 2005 Ladies Finnish Mastersissa, vuonna 2008 Finnair Mastersissa, Ranskan osakilpailussa 2009, Turkissa toukokuussa 2012 ja Hollannissa kesäkuussa 2012 ja Irlannissa syyskuussa 2022. Joulukuussa 2012 Suomen PGA nimesi hänet vuoden pelaajaksi. Rion olympialaisissa 2016 Wikströmin sijoitus oli jaettu 44. tuloksella +10. == Lähteet == Luokka:Suomalaiset golfaajat Luokka:Vuonna 1980 syntyneet Luokka:Elävät henkilöt
William Harrison

William Harrison voi tarkoittaa ainakin seuraavia: * William Harrison (1812-1860), brittiläinen merikapteeni * William B. Harrison (1889-1948), yhdysvaltalainen poliitikko ja pormestari * William Hardin Harrison (1933–2024), yhdysvaltalainen kenraaliluutnantti * William Henry Harrison (1773-1841), Yhdysvaltain presidentti 1841 * William Kelly Harrison (1870-1928), yhdysvaltalainen Medal of Honorilla palkittu merimies * William Kelly Harrison Jr., (1895-1987), yhdysvaltalainen kenraaliluutnantti * William Pope Harrison (1830-1895), yhdysvaltalainen teologi ja metodistikirkon pappi * William Thomas Harrison (1837-1920), brittiläinen piispa
Välimeren ajo

Välimeren ajo (ransk. Tour Méditerranéen Cycliste Professionnel tai Tour Méditerranéen) oli maantiepyöräilyn ammattilaiskilpailu, joka ajettiin eteläisessä Ranskassa Välimeren läheisyydessä, Provence-Alpit-Rivieran hallintoalueella. Kilpailun etappeja ajettiin myös Italian Liguriassa. Helmikuussa käytävä kilpailu sisälti neljästä kuuteen etappia. Välimeren ajo järjestettiin ensimmäisen kerran vuonna 1974 ja vuodesta 2005 alkaen se oli osa UCI Europe Touria. Vuosina 1974–1977 kilpailu tunnettiin nimellä Trophée Méditerranéen. Kilpailua ei järjestetty taloudellisten vaikeuksien vuoksi 2015. Vuonna 2016 nelietappinen kilpailu järjestettiin nimellä La Méditerranéenne. Vuonna 2017 kilpailua ei järjestetty, koska kilpailun järjestäjä ei saanut moottoripyöräpoliiseja kilpailua varten. Välimeren ajon voitti useimmin Gerrie Knetemann, kaikkiaan kolme kertaa. Kilpailun voitti moni muukin pyöräilyn suurnimistä, kuten Eddy Merckx, Tony Rominger, Gianni Bugno, Laurent Jalabert, Michele Bartoli ja Paolo Bettini. Suomalainen Jussi Veikkanen sijoittui kilpailussa toiseksi vuonna 2009. == Voittajat == * 1974 Charly Rouxel * 1975 Joseph Bruyère * 1976 Roy Schuiten * 1977 Eddy Merckx * 1978 Gerrie Knetemann * 1979 Michel Laurent * 1980 Gerrie Knetemann * 1981 Stefan Mutter * 1982 Michel Laurent * 1983 Gerrie Knetemann * 1984 Jean-Claude Bagot * 1985 Phil Anderson * 1986 Jean-François Bernard * 1987 Gerrit Solleveld * 1988 Jan Nevens * 1989 Tony Rominger * 1990 Gerard Rué * 1991 Phil Anderson * 1992 Rolf Gölz * 1993 Charly Mottet * 1994 Davide Cassani * 1995 Gianni Bugno * 1996 Frank Vandenbroucke * 1997 Emmanuel Magnien * 1998 Rodolfo Massi * 1999 Davide Rebellin * 2000 Laurent Jalabert * 2001 Davide Rebellin * 2002 Michele Bartoli * 2003 Paolo Bettini * 2004 Jörg Jaksche * 2005 Jens Voigt * 2006 Cyril Dessel * 2007 José Iván Gutiérrez * 2008 Aleksandr Botšarov * 2009 Luis Leon Sanchez * 2010 Rinaldo Nocentini * 2011 David Moncoutié * 2012 Jonathan Tiernan-Locke * 2013 Thomas Lövqvist * 2014 Steve Cummings * 2015 ei järjestetty * 2016 Andri Hrivko == Lähteet == *Tulokset Memoire du cyclisme -tietokannassa *Tulokset Pro Cycling Stats -sivustolla === Viitteet === == Aiheesta muualla == *Virallinen sivusto Luokka:Pyöräilykilpailut Ranskassa
Steven Pienaar

Steven Pienaar (s. 17. maaliskuuta 1982 Johannesburg, Etelä-Afrikka) on eteläafrikkalainen jalkapalloilija, joka edusti merkittävän osan urastaan Englannin Valioliigan Evertonia. Pelipaikaltaan hän oli keskikenttäpelaaja. Nuorempana, pelatessaan Ajaxissa Pienaar oli yksi kuumimmista lupauksista. Ajax pelasi hyökkäysvoittoista peliä ja joukkueeseen kuului muun muassa sellaisia nimiä kuin Rafael van der Vaart, Zlatan Ibrahimović, Mido, Andy van der Meyde ja Hatem Trabelsi. Joulukuussa 2005 Pienaar loukkaantui, eikä voinut pelata neljään kuukauteen. Joulukuussa 2006 Borussia Dortmund hankki Pienaarin Arsenaliin siirtyneen Tomáš Rosickýn korvaajaksi kolmivuotisella sopimuksella. Liigaotteluita Ajaxissa eteläafrikkalaiselle kertyi 106, joissa hän teki 17 maalia. Ensimmäisellä Borussia-kaudellaan Pienaarilla oli joukkueessa numero 10. 20\. heinäkuuta 2007 Pienaar siirtyi lainalle Evertoniin. Neljä päivää myöhemmin eteläafrikkalainen sai työluvan ja Europaikkojen metsästys Evertonin kanssa alkoi. Liigadebyyttinsä Pienaar teki 2–1-voitto-ottelussa Wigania vastaan. Ensimmäisen maalinsa hän tykitti 30. syyskuuta 2007 2–0-voitossa Middlesbroughia vastaan. Vuonna 2008 hän siirtyi kokonaan Evertonin pelaajaksi kolmivuotisella sopimuksella. Vuoden 2011 tammikuussa hän siirtyi Tottenhamiin noin 2,5 miljoonan euron summalla. Sopimus kattoi neljä vuotta Tottenhamissa. Vuonna 2012 hän siirtyi kuitenkin lainalle Evertoniin, jonne sai sopimuksen myös kaudeksi 2012–2013. Pienaar pelasi Etelä-Afrikan maajoukkueessa muun muassa vuoden 2010 MM-kilpailuissa. Hän kuului joukkueeseen myös vuoden 2002 MM-kilpailuissa mutta ei tuolloin päässyt turnauksessa pelaamaan. == Kausitilastot == Kausi 2012–2013 kesken. Kausi Seura Liiga Ottelut Maalit 2001–2002 AFC Ajax Eredivisie 8 1 2002–2003 AFC Ajax Eredivisie 31 5 2003–2004 AFC Ajax Eredivisie 16 3 2004–2005 AFC Ajax Eredivisie 24 4 2005–2006 AFC Ajax Eredivisie 15 2 2006–2007 Borussia Dortmund Bundesliiga 25 0 2007–2008 Everton FC Valioliiga 28 2 2008–2009 Everton FC Valioliiga 28 2 2009–2010 Everton FC Valioliiga 30 4 2010–2011 Everton FC Valioliiga 18 1 Tottenham Hotspur Valioliiga 8 0 2011–2012 Tottenham Hotspur Valioliiga 2 0 Everton FC Valioliiga 14 4 2012–2013 Everton FC Valioliiga 8 1 Yhteensä 279 35 == Lähteet == *Profiili soccerbase.comissa *Tilastot Transfermarkt-sivustolla *Tilastot National Football Teams -sivustolla === Viitteet === Luokka:Eteläafrikkalaiset jalkapalloilijat Luokka:Vuonna 1982 syntyneet Luokka:Elävät henkilöt
Snowextreme

Snowextreme on suomalainen talviurheilujulkaisu, jota jaetaan urheiluliikkeissä ja hiihtokeskuksissa. Snowextreme toimii yhteistyössä Lumitykki.netin kanssa, joka on suurin lumilautailuun erikoistunut suomalainen verkkosivusto. Sivuston perusti Arto Hirsimäki vuonna 2001.http://www.aleksi.net/index.php?option=com_content&task;=view&id;=40 Ylläpitäjän haastattelu Lumitykkissä käy noin 14000 kävijää viikossa.http://rocsport.typepad.com/fin/2006/08/lumitykkinet_on.html Rocsport.comin "Lumitykki.net on Suomen suurin snoukkamedia" -artikkeli Lumitykki julkaisee uutisia, välinearvosteluja, haastatteluja ja lumi- ja rullalautailu aiheisia valokuvia ja videoita. Lumitykin keskustelupalstalla on rekisteröityneitä käyttäjiä noin 10000. Lumitykki toimii vapaaehtoispohjalta. == Lähteet == == Aiheesta muualla == * Snowextreme * Lumitykki.net Luokka:Suomalaiset urheilulehdet
Isojärvi

Isojärvi voi tarkoittaa seuraavia: ==Järviä== * Isojärvi, järvi Janakkalassa * Isojärvi, järvi Jyväskylässä * Isojärvi, järvi Keuruulla * Isojärvi, järvi Kuhmoisissa * Isojärvi, järvi Lohjalla * Isojärvi, järvi Multialla * Isojärvi, järvi Myrskylässä * Isojärvi, järvi Mäntsälässä * Isojärvi, järvi Pomarkussa ja Siikaisissa * Isojärvi, järvi Ruovedellä * Isojärvi, järvi Saarijärvellä * Isojärvi, järvi Soinissa * Isojärvi, järvi Taivalkoskella * Isojärvi, järvi Viitasaaren Pasalassa * Isojärvi, järvi Virroilla * Isojärvi, järvi Ylöjärvellä * Salmijärvi-Isojärvi, järvi Viitasaarella ==Kyliä== * Isojärvi, kylä Keuruulla * Isojärvi, kylä Multialla * Isojärvi, kylä Sastamalassa ==Muita maantieteellisiä kohteita == * Isojärven kansallispuisto, kansallispuisto Kuhmoisissa ==Henkilöitä== * Eija Isojärvi (s. 1957), suomalainen taidemaalari ja kuvanveistäjä * Maija-Liisa Isojärvi (s. 1924), suomalainen opettaja, suomentaja ja kirjailija * Saara Isojärvi (1918–2016), suomalainen kirjailija Luokka:Järvien täsmennyssivut
Henry Banks

Henry Edwin Banks (14. kesäkuuta 1913-18\. joulukuuta 1994) oli yhdysvaltalainen moottoriurheilija, joka osallistui Formula 1 -sarjaan kuuluvaan Indianapolis 500 -kilpailuun kolmesti kausilla -. Vuoden 1950 ja 1952 kilpailut hän keskeytti, ja vuoden 1951 kilpailussa hän oli kuudes. Banks ajoi kyseistä kilpailua myös vuosina 1938 ja 1946-47, jotka päättyivät keskeytyksiin. Hän oli ensimmäinen kuljettaja, joka läpäisi Indianapolis 500 -kilpailun aika-ajojen tulokaskokeen () vuonna 1936. Banks esiintyi myös kahdessa elokuvassa, jotka olivat Clark Gablen tähdittämä To Please a Lady ja Indianapolis 500:sta kertova Roar of the Crowd. ==Lähteet== Luokka:Yhdysvaltalaiset Formula 1 -kuljettajat Luokka:Vuonna 1913 syntyneet Luokka:Vuonna 1994 kuolleet
Regis Philbin

Regis Francis Xavier Philbin (25. elokuuta 1931 – 24. heinäkuuta 2020) oli yhdysvaltalainen televisiojuontaja. Hänet tunnetaan muun muassa Live with Regis and Kelly -show’sta, jota hän juonsi vuodesta 1983. Philbin juonsi Yhdysvaltain Haluatko miljonääriksi? -ohjelmaa vuosina 1999–2002, 2004 ja 2009. Lisäksi hän juonsi America's Got Talentin ensimmäisen tuotantokauden. Philbin voitti Emmy-palkintoja sekä sai tähden Hollywood Walk of Famelle (2003) ja sai nimensä Guinnessin ennätysten kirjaan eniten aikaa televisiokameran edessä viettäneenä ihmisenä. Philbin kuoli 88-vuotiaana 24. heinäkuuta 2020. ==Lähteet== == Aiheesta muualla == * Luokka:Yhdysvaltalaiset juontajat Luokka:Hollywood Walk of Fame Luokka:Vuonna 1931 syntyneet Luokka:Vuonna 2020 kuolleet
Roger Piantoni

Roger Piantoni (26. joulukuuta 1931 – 26. toukokuuta 2018L'ancien international lorrain Roger Piantoni est décédé ) oli ranskalainen jalkapalloilija. Hän syntyi Étainissa, Meusen departementissa. Piantonin seuroina olivat FC Nancy (1950–1957), Stade de Reims (1957–1964) ja OGC Nice (1964–1966). Muiden saavutustensa ohella Piantoni kuului Ranskan maajoukkueeseen, joka ylsi kolmannelle sijalle jalkapallon maailmanmestaruuskilpailuissa vuonna 1958. ==Lähteet== Luokka:Ranskalaiset jalkapalloilijat Luokka:Vuonna 1931 syntyneet Luokka:Vuonna 2018 kuolleet
John Barber

John David Barber (22. heinäkuuta 1929 Little Marlow, Buckinghamshire – 4. helmikuuta 2015 Palma de Mallorca, Espanja) oli brittiläinen moottoriurheilija, joka osallistui yhteen Formula 1 -luokan kilpailuun kaudella Cooper-tallissa. Kyseinen kilpailu oli Argentiinan Grand Prix 1953. Barber sijoittui kilpailussa kahdeksanneksi saavuttamatta yhtään MM-pistettä. Ennen Formula 1:iä Barberin ajokokemus rajoittui muutamiin Formula 3-, Formula 2- ja Formula Libre-kisoihin, joissa pärjäsi kohtalaisella menestyksellä. Hän joutui ajoittain kolaritilanteisiin, muun muassa hän kolaroi Cooperin valmistaman auton Castle Coomben kilpailussa vuonna 1952 ja vuoden 1953 Mansaaren British Empire Trophy -autokilpailussa kilpa-autoilija James Neilson jäi hänen yliajamakseen sekä kuoli myöhemmin saamiinsa vammoihin. Alkuperäiseltä ammatiltaan Barber oli kalakauppias, jolla oli perheyritys Lontoon Billingsgatella. Hän vietti eläkepäiviään Espanjan Mallorcalla, jossa kuoli vuonna 2015. ==Formula 1-tulokset== Vuosi Talli Valmistaja Moottori 1 2 3 4 5 6 7 8 9 Sijoitus Pisteet Cooper Car Company Cooper T23 Bristol Suora-6 ARG 8 500 NED BEL FRA GBR GER SUI ITA - 0 ==Lähteet== Luokka:Brittiläiset Formula 1 -kuljettajat Luokka:Vuonna 1929 syntyneet Luokka:Vuonna 2015 kuolleet
Maria Piątkowska

Maria Piątkowska (24. helmikuuta 1931 – 19. joulukuuta 2020Maria Piątkowska nie żyje. Była utytułowaną lekkoatletką ) oli puolalainen juoksija. Hän osallistui kolmiin olympialaisiin Helsingissä 1952, Roomassa 1960 ja Tokiossa 1964. Piątkowska voitti kolme mitalia yleisurheilun Euroopan- mestaruuskilpailuissa: 4 × 100 metrin viestissä pronssia (Tukholma 1958) ja kultaa (Belgrad 1962) sekä 80 metrin aidoissa pronssia (Belgrad 1962). Piątkowskan puoliso oli kiekonheittäjä Edmund Piątkowski. == Lähteet == Luokka:Puolalaiset pikajuoksijat Luokka:Puolalaiset pika-aitajuoksijat Luokka:Vuonna 1931 syntyneet Luokka:Vuonna 2020 kuolleet
Helena Pilejczyk

Helena Pilejczyk (1. huhtikuuta 1931 – 12. marraskuuta 2023) oli puolalainen pikaluistelija. Hän voitti pronssia vuoden 1960 talviolympialaisissa Squaw Valleyssä 1 500 metrin matkalla. == Lähteet == Luokka:Puolalaiset pikaluistelijat Luokka:Puolalaiset olympiamitalistit Luokka:Vuonna 1931 syntyneet Luokka:Vuonna 2023 kuolleet